2023 9 18
LT
Europos Sąjungos oficialusis leidinys
L 229/3
(8)
atsižvelgiant į tai, kad puslaidininkių tiekimo grandinė yra pasaulinio pobūdžio, tarptautinis bendradarbiavimas su trečiosiomis valstybėmis yra svarbus elementas siekiant Sąjungos puslaidininkių ekosistemos atsparumo.
Veiksmai, kurių imamasi pagal šį reglamentą, taip pat turėtų sudaryti sąlygas Sąjungai, kaip kompetencijos centrui, atlikti svarbesnį vaidmenį geriau veikiančioje pasaulinėje tarpusavyje priklausomoje puslaidininkių ekosistemoje.
Tuo tikslu Europos puslaidininkių taryba turėtų konsultuoti Komisiją klausimais, susijusiais su tų pastangų koordinavimu, taip pat Sąjungos ir trečiųjų valstybių bendradarbiavimo pasaulinėje puslaidininkių vertės kūrimo grandinėje stiprinimu, ir, kai aktualu, išnagrinėti Procesorių ir puslaidininkių technologijų pramonės aljanso ir kitų suinteresuotųjų subjektų nuomones;
(9)
laikydamosi tarptautinių įsipareigojimų ir taikytinų procedūrinių reikalavimų, Sąjunga ir valstybės narės galėtų palaikyti ryšius, be kita ko, diplomatinius, su tarptautiniais strateginiais partneriais, turinčiais pranašumų puslaidininkių pramonėje, kad būtų ieškoma sprendimų, kaip padidinti tiekimo saugumą ir kaip pašalinti būsimus puslaidininkių tiekimo grandinės sutrikimus, pavyzdžiui, atsirandančius dėl trečiųjų valstybių eksporto apribojimų, ir identifikuoti galimybes gauti žaliavų ir tarpinių produktų.
Kai tikslinga, tai gali apimti veiksmų koordinavimą atitinkamuose tarptautiniuose forumuose, investicijų ir prekybos susitarimų sudarymą ar kitas diplomatines pastangas, laikantis taikytinų procedūrinių reikalavimų, arba ryšių su atitinkamais suinteresuotaisiais subjektais palaikymą;
(10)
siekdama vykdyti įsipareigojimą patenkinti darbo jėgos poreikius visoje puslaidininkių tiekimo grandinėje, Komisija turėtų užtikrinti sinergijas su esamomis Sąjungos programomis, taip pat turėtų padėti valstybėms narėms rengti iniciatyvas su tarptautiniais strateginiais partneriais, kuriomis prisidedama prie keitimosi akademinėmis žiniomis, ir skatinti jas tai daryti;
(11)
Sąjungos tikslas yra aiškus – skatinti tarptautinį bendradarbiavimą ir keitimąsi žiniomis vadovaujantis Sąjungos interesais, abipuse nauda, tarptautinius įsipareigojimais ir, kiek įmanoma, abipusiškumu.
Vis dėlto intelektinės nuosavybės teisių pažeidimas, neteisėtas komercinių paslapčių atskleidimas arba informacijos apie didesnės rizikos besiformuojančias technologijas puslaidininkių sektoriuje nutekinimas galėtų pakenkti Sąjungos saugumo interesams.
Atsižvelgdama į tai, Komisija svarsto konkrečius pasiūlymus, kaip sustiprinti Sąjungos investicijų ir eksporto kontrolės sistemas.
Be to, Sąjunga ir valstybės narės turėtų bendradarbiauti su strateginiais partneriais, kad sustiprintų bendrą lyderystę technologijų ir pramonės srityse, laikydamosi taikytinų procedūrinių reikalavimų;
(12)
puslaidininkių sektoriui būdingos labai didelės plėtros ir inovacijų sąnaudos, taip pat labai didelės pažangiausių bandymo ir validavimo įrenginių, skirtų pramoninei gamybai remti, statybos sąnaudos.
Tai daro tiesioginį poveikį Sąjungos pramonės konkurencingumui ir inovaciniam pajėgumui, taip pat tiekimo saugumui ir Sąjungos puslaidininkių ekosistemos atsparumui.
Atsižvelgiant į patirtį, įgytą dėl pastarojo meto trūkumo Sąjungoje ir visame pasaulyje, taip pat į sparčią technologijų iššūkių ir inovacijų ciklų, darančių poveikį puslaidininkių vertės kūrimo grandinei, raidą, būtina padidinti Sąjungos turimus pranašumus, taip padidinant jos konkurencingumą, atsparumą ir mokslinių tyrimų bei inovacinį pajėgumą, sukuriant Iniciatyvą;
(13)
už stiprios Sąjungos pramoninės, konkurencingos, tvarios ir novatoriškos bazės išlaikymą pirmiausia yra atsakingos valstybės narės.
Tačiau dėl mokslinių tyrimų ir inovacijų iššūkių puslaidininkių sektoriuje pobūdžio ir masto veiksmų reikia imtis bendradarbiaujant Sąjungos lygmeniu;
(14)
siekiant aprūpinti Sąjungą puslaidininkių technologijų mokslinių tyrimų ir inovaciniais pajėgumais, kurių reikia, kad jos mokslinių tyrimų ir pramonės investicijos išliktų pirmaujančios, ir panaikinti dabartinį atotrūkį tarp mokslinių tyrimų bei plėtros ir gamybos, Sąjunga ir valstybės narės turėtų geriau koordinuoti savo pastangas ir bendrai investuoti.
Atsižvelgiant į dabartinius Sąjungos puslaidininkių ekosistemos iššūkius, reikia sukurti didelio masto pajėgumus ir valstybės narės turi dėti kolektyvines pastangas, Sąjungai remiant didelio masto pajėgumų kūrimą ir diegimą.
Tos kolektyvinės pastangos apima finansinius išteklius, atitinkančius Iniciatyvos užmojį remti inovacinių pajėgumų ir plataus masto skaitmeninės infrastruktūros plėtojimą ir platų prieinamumą, įskaitant virtualią projektavimo platformą, bandomąsias linijas, įskaitant kvantiniams lustams skirtas linijas, ir žinių, įgūdžių bei kompetencijų sklaidą visos puslaidininkių ekosistemos naudai.
Kad tai pasiektų, Sąjunga ir valstybės narės turėtų atsižvelgti į dvejopos žaliosios ir skaitmeninės pertvarkos tikslus.
Šiuo atžvilgiu puslaidininkiniai įtaisai ir gamybos procesai suteikia reikšmingų galimybių sumažinti pramonės sektorių poveikį aplinkai, visų pirma su anglies dioksidu susijusį poveikį, taip prisidedant prie, pavyzdžiui, 2021 m. liepos 14 d.
Komisijos komunikato „55 % tikslas – pasiekiamas.
ES 2030 m. klimato tikslo įgyvendinimas siekiant neutralizuoti poveikį klimatui“,